গাংওন ফুটবল ক্লাব

গাংওন ফুটবল ক্লাব (, ; সাধারণত গাংওন এফসি এবং সংক্ষেপে গাংওন নামে পরিচিত) হচ্ছে গাংওন প্রদেশ ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ২০০৮ সালে প্রতিষ্ঠিত হয়েছে। ২০,০০০ ধারণক্ষমতাবিশিষ্ট চুনচন সংগাম স্পোর্টস টাউনে ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/gangwon-fc/stadion/verein/21459 বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় ইউন জং-হুয়ান এবং সভাপতির দায়িত্ব পালন করছেন চোই মুন-সুন।https://www.transfermarkt.com/gangwon-fc/startseite/verein/21459 বর্তমানে দক্ষিণ কোরীয় মধ্যমাঠের খেলোয়াড় হান কুক-ইয়াং এই ক্লাবের অধিনায়কের দায়িত্ব পালন করছেন।https://www.worldfootball.net/teams/gangwon-fc/2024/2/ 

কিম ওহ-কিউ, জুং সুং-ইয়ং, বাক জং-হুয়ান, কিম ইয়াং-হু এবং উরোস দিয়েরিচের মতো খেলোয়াড়গণ গাংওনের জার্সি গায়ে মাঠ কাঁপিয়েছেন।

ইতিহাস
২০০৯ মৌসুমে গাংওন প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ২০০৯ সালের সালের ৮ই মার্চ তারিখে, কে লিগ ১-এ ক্লাব ইতিহাসে নিজেদের প্রথম ম্যাচে চোই সুন-হোর অধীনে গাংওন জেজু ইউনাইটেডের বিরুদ্ধে ১–০ গোলের ব্যবধানে জয়লাভ করেছিল।https://www.worldfootball.net/schedule/kor-k-league-2009-spieltag/1/ ২০০৯ কে লিগ-এ গাংওন ৭টি জয় এবং ৭টি ড্রয়ে সর্বমোট ২৮ পয়েন্ট অর্জন করে সামগ্রিক পয়েন্ট তালিকায় ১৩তম স্থান অর্জন করেছিল,https://www.worldfootball.net/schedule/kor-k-league-2009-spieltag/30/https://www.rsssf.org/tabless/skor09.html যেখানে কিম ইয়াং-হু ১৩টি গোল করে লিগে গাংওনের হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ



বিষয়শ্রেণী:গাংওন ফুটবল ক্লাব
বিষয়শ্রেণী:২০০৮-এ প্রতিষ্ঠিত ফুটবল ক্লাব
বিষয়শ্রেণী:২০০৮-এ দক্ষিণ কোরিয়ায় প্রতিষ্ঠিত
বিষয়শ্রেণী:দক্ষিণ কোরিয়ার ফুটবল ক্লাব
বিষয়শ্রেণী:কে লিগ ১-এর ক্লাব